Psigiatriese pasiënt sterf toe hy glo wou ontsnap(Argieffoto: Bret Kavanaugh/Unsplash) ŉ Pasiënt by die Thabamoopo- psigiatriese hospitaal in Lebowakgomo buite Polokwane in Limpopo is dood nadat hy glo probeer ontsnap het. Volgens Neil Shikwambana, woordvoerder van die provinsiale departement van gesondheid, het die 34-jarige man glo ŉ deel van ŉ vensterraam in die hospitaal verwyder in ŉ poging om te probeer ontsnap. Hy het glo in die diefwering verstrengel geraak en verpleegpersoneel het op sy liggaam afgekom waar dit vasgepen was en by die venster uitgehang het. Die polisie doen ŉ geregtelike doodsondersoek. Dr. Phophi Ramathuba, LUR vir gesondheid in die provinsie, het haar medelye met die oorledene se familie betuig.